ไว-วัย
จุ๊ๆ เสาร์ที่ผ่านมา ผู้บริหารพนักงานธนาคารซีไอเอ็มบี ไทย ยกทีมไปจัดปาร์ตี้ฉลองปีใหม่ ภายใต้ชื่อ &#8220;2556 ซีไอเอ็มบี ครองเมือง&#8221; กันที่ โรงเบียร์เยอรมันตะวันแดง
24 ธ.ค. 2555

จุ๊ๆ เสาร์ที่ผ่านมา ผู้บริหารพนักงานธนาคารซีไอเอ็มบี ไทย ยกทีมไปจัดปาร์ตี้ฉลองปีใหม่ ภายใต้ชื่อ “2556 ซีไอเอ็มบี ครองเมือง” กันที่ โรงเบียร์เยอรมันตะวันแดง 
พนักงานทุกคนแต่งตัวย้อนยุคสมัยอันธพาลครองเมือง 
งานนี้ซีอีโอขาโจ๋อย่าง “ซูเปอร์แซม” สุภัค ศิวะรักษ์ ลงทุนสลัดสูทควงคุณหนิง ภรรยาสุดรัก ควบรถสปอร์ตสุดหรูมาร่วมงานในมาด “อันธพาลหัวโจก” กับ “ร็อกเกอร์สาวสุดเซี้ยว” 
ซีเอฟโออารมณ์ดี “เสี่ยบ๊อบ” ณรงค์ชัย ว่องธนะวิโมกษ์ ก็ไม่น้อยหน้า ขอแปลงโฉมมาในมาด “นักเลงดัง” เช่นกัน
หลังจากจิบเบียร์โซ้ยขาหมูกันได้ที่ ผู้บริหารจึงนำพนักงานหนุ่มน้อยสาวใหญ่เปิดฟลอร์เต้นรำกันมันส์หยด มี “โจก้องจอห์น” ขับกล่อม
ก่อนงานเลี้ยงจะเลิกลา บิ๊กแซมฝากคติในการทำงานในปีหน้า 3 คำสั้นๆ ว่า “รวย ติดดิน ว่องไว” บิ๊กแซมบอกว่า แบงก์เล็กจะต้องใช้จุดแข็งความไวมาแข่งขัน
ปีหน้าซีไอเอ็มบีจะว่องไวแค่ไหน ดูได้จากสเต็ปเท้าไฟของซีอีโอ ที่บอกได้คำเดียวว่า หาตัวจับยากจริงๆ